CELEX: 32019D0029
Language: bg
Date: 2019-01-09 00:00:00
Title: Решение за изпълнение (ОВППС) 2019/29 на Съвета от 9 януари 2019 година за прилагане на Решение (ОВППС) 2017/1775 относно ограничителни мерки с оглед на положението в Мали

10.1.2019   
               
               
                  BG
               
               
                  Официален вестник на Европейския съюз
               
               
                  L 8/30
               
            
         РЕШЕНИЕ ЗА ИЗПЪЛНЕНИЕ (ОВППС) 2019/29 НА СЪВЕТА
         от 9 януари 2019 година
         за прилагане на Решение (ОВППС) 2017/1775 относно ограничителни мерки с оглед на положението в Мали
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 31, параграф 2 от него,
         като взе предвид Решение (ОВППС) 2017/1775 на Съвета от 28 септември 2017 г. относно ограничителни мерки с оглед на положението в Мали (1), и по-специално член 3 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 28 септември 2017 г. Съветът прие Решение (ОВППС) 2017/1775.
                  
               
                     (2)
                  
                  
                     На 20 декември 2018 г. Комитетът по санкциите към Съвета за сигурност на ООН, създаден по силата на точка 9 от Резолюция 2374 (2017) на Съвета за сигурност на ООН, добави три лица към списъка от лица, подлежащи на забрана за пътуване, установена в точки 1—3 от Резолюция 2374 (2017).
                  
               
                     (3)
                  
                  
                     Приложението към Решение (ОВППС) 2017/1775 следва съответно да бъде изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложението към Решение (ОВППС) 2017/1775 се изменя съгласно предвиденото в приложението към настоящото решение.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 9 януари 2019 година.
            
               
                  За Съвета
               
               
                  Председател
               
               G. CIAMBA
            
         
         
            (1)  ОВ L 251, 29.9.2017 г., стр. 23.
      
      
         
            ПРИЛОЖЕНИЕ
            A.   Списък на лицата, посочени в член 1, параграф 1
            1.   Ahmoudou AG ASRIW (псевдоним: a) Amadou Ag Isriw; б) Ahmedou; в) Ahmadou; г) Isrew; д) Isereoui; е) Isriou)
            
            Дата на раждане: 1 януари 1982 г.
            Гражданство: Мали
            Адрес: a) Мали; б) Amassine, Мали (предишно местонахождение)
            Дата на посочване от ООН: 20 декември 2018 г.
            
               Друга информация: Пол: мъжки. Вероятно арестуван в Нигер през октомври 2016 г. Уебстраница: https://www.youtube.com/channel/UCu2efaIUosqEu1HEBs2zJIw
            
               
                  Допълнителна информация
               
            
            Ahmoudou Ag Asriw е включен в списъка на 20 декември 2018 г. съгласно точки 1 и 3 на резолюция 2374 (2017) за участие във военни действия в нарушение на Споразумението; и за действия за или от името на, или в съответствие с указанията на лицата и образуванията, посочени в точка 8, букви а) и б) от Резолюция 2374 (2017), или подпомагането или финансирането на тези лица и образувания по друг начин, включително посредством приходите от организирана престъпност, включително производство и трафик на наркотични вещества и техните прекурсори, които произхождат от Мали или преминават транзитно оттам, трафик на хора и незаконно превеждане през граница на мигранти, контрабанда и трафик на оръжия, както и трафик на културни ценности.
            Ahmoudou Ag Asriw е висш командир на Groupe autodéfense touareg Imghad et allies (GATIA) и в това си качество участва във водене на конвои за трафик на наркотици в северната част на Мали най-рано от октомври 2016 г., както и в нарушения на прекратяване на огъня в областта Kidal през юли 2017 г. и април 2018 г.
            През април 2018 г. Asriw води конвой, заедно с член на Mouvement arabe de l'Azawad (MAA) Plateforme, за трафик на четири тона канабис — смола от Tabankort, през Ammasine, областта Kidal, към Нигер. Конвоят е нападнат от членове на Coordination des Mouvements de l'Azawad и неидентифицирани нападатели от Нигер. По време на последвалия сблъсък са убити трима бойци.
            В качеството си на такъв, мотивиран от конкуренцията в областта на пренасянето на наркотици, Asriw участва във военни действия в нарушение на Споразумението от 2015 г. за мир и помирение в Мали. Голяма е вероятността участието на Asriw в трафика на наркотици, от своя страна, да е използвано за финансиране на военните му операции, включително нарушенията на прекратяване на огъня.
            2.   Mahamadou AG RHISSA (псевдоним: Mohamed Talhandak)
            
            Дата на раждане: 1 януари 1983 г.
            Гражданство: Мали
            Адрес: Kidal, Мали
            Дата на посочване от ООН: 20 декември 2018 г.
            
               Друга информация: Пол: мъжки. На 1 октомври 2017 г. френските сили нахлуват в къщата му, като задържат Ag Rhissa и шестима членове на семейството.
            
               
                  Допълнителна информация
               
            
            Махамаду Ag Rhissa е включен в списъка на 20 декември 2018 г. съгласно точки 1 и 3 от Резолюция 2374 (2017) на Съвета за сигурност на ООН за действия, които пречат или възпрепятстват чрез продължително забавяне, или които заплашват изпълнението на Споразумението; за действия за или от името на, или в съответствие с указанията на лицата и образуванията, посочени в точка 8, букви а) и б) от Резолюция 2374 (2017), или подпомагането или финансирането на тези лица и образувания по друг начин, включително посредством приходите от организирана престъпност, включително производство и трафик на наркотични вещества и техните прекурсори, които произхождат от Мали или преминават транзитно оттам, трафик на хора и незаконно превеждане през граница на мигранти, контрабанда и трафик на оръжия, както и трафик на културни ценности; и за планиране, ръководене или извършване на действия в Мали, които са в нарушение на международното право в областта на правата на човека или на международното хуманитарно право, в зависимост от случая, или които представляват потъпкване или нарушение на правата на човека, включително свързани с целенасочени нападения срещу цивилното население, включително жените и децата, посредством извършването на актове на насилие (включително убийства, осакатяване, мъчения, изнасилване или други форми на сексуално насилие), отвличане, насилствено изчезване, насилствено разселване или нападения на училища, болници, религиозни обекти или места, където цивилното население търси убежище.
            Mahamadou Ag Rhissa, с псевдоним Mohamed Talhandak, е влиятелен бизнесмен в областта Kidal и член на Haut conseil pour l'unicité de l'Azawad (HCUA). През 2016 г. той представлява Coordination des mouvements de l'Azawad (CMA) по време на срещи в Бамако относно изпълнението на Споразумението от 2015 г. за мир и помирение.
            Ag Rhissa се усъвършенства в трафика на петрол между Алжир и Kidal и започва да контролира контрабандата на мигранти през граничния град Talhandak. Мигранти свидетелстват за злоупотреби от страна на Ag Rhissa, включително принудителен труд, телесни наказания и лишаване от свобода. AG Rhissa осъществява и подпомага сексуалната експлоатация на най-малко от две жени, като ги освобождава едва след заплащане на CFA 150 000-175 000 (USD 300-350).
            На 1 октомври 2017 г. в рамките на операция Barkhane военни сили нахлуват в две от къщите му в областта Kidal по подозрение за връзки с терористични мрежи. Ag Rhissa е задържан за кратко. На 4 ноември 2017 г. се предполага, че е участвал в среща на въоръжена терористична група в граничния район между Алжир и Мали.
            Като официален представител на CMA в мирния процес участието на Ag Rhissa в тероризъм, организирана престъпност и нарушения на правата на човека застрашава изпълнението на споразумението и подронва доверието в HCUA като преговарящ партньор.
            3.   Mohamed OUSMANE MOHAMEDOUNE (псевдоним: а) Ousmane Mahamadou; б) Mohamed Ousmane)
            
            Звание: шейх
            Дата на раждане: 16 април 1972 г.
            Място на раждане: Мали
            Гражданство: Мали
            Дата на посочване от ООН: 20 декември 2018 г.
            
               Друга информация: Пол: мъжки. Физическо описание: цвят на очите: кафяви; цвят на косата: черна. Телефонен номер: +223 60 36 01 01. Езици, които владее: арабски и френски Отличителни белези: очила.
            
               
                  Допълнителна информация
               
            
            Mohamed Ousmane Ag Mohamedoune беше включен в списъка на 20 декември 2018 г. съгласно точки 1 и 3 от Резолюция 2374 (2017) за действия, които възпрепятстват или възпрепятстват чрез продължително забавяне, или които заплашват изпълнението на споразумението; и за участието му в планирането, ръководенето, подпомагането или извършването на нападения срещу: i) различните образувания, посочени в споразумението, включително местните, регионалните и държавните институции, съвместните патрули и малийските сили за сигурност и отбрана; ii) мироопазващите сили на MINUSMA и друг персонал на ООН и свързан персонал, включително членовете на Групата на експертите; iii) международните сили за сигурност, включително обединените сили на FC-G5S, мисиите на Европейския съюз и френските сили;
            Mohamed Ousmane Ag Mohamedoune (наричан Mohamed Ousmane) е генералният секретар на Coalition pour le Peuple de l'Azawad (CPA), създадена през 2014 г. като фракционна група на Mouvement National de Libération de l'Azawad (MNLA). Mohamed Ousmane поема ръководството на CPA през юни 2015 г. и от 2016 г. насам установява няколко военни бази и контролно-пропускателни пунктове в региона Timbuktu, по-специално в Soumpi и Echel.
            През 2017 г. и 2018 г. началникът на генералния щаб на Mohamed Ousmane и други въоръжени елементи на CPA участват в смъртоносните нападения срещу малийските сили за сигурност и малийските въоръжени сили в областта Soumpi. Отговорността за тези нападения е поета от Jamaat Nosrat al Islam wal Muslimin (JNIM), терористична група, ръководена от Iyad Ag Ghali, посочен в списъка със санкции срещу ИДИЛ/Ал-Кайда, съставен и поддържан в съответствие с резолюции 1267/1989/2253 на Съвета за сигурност на ООН.
            През 2017 г. Mohamed Ousmane също така основава и председателства по-широк алианс от фракционни групи — Coalition des Mouvements de l'Entente (CME). Mohamed Ousmane организира първата конвенция на CME в Tinaouker (регион Gao) на 30 април 2018 г., по време на която е назначен за говорител на CME. По време на конвенцията за създаването на CME в официално изявление коалицията открито заплашва изпълнението на Споразумението за мир и помирение в Мали.
            СМЕ участва също така във възпрепятстващи действия, които причиняват забавяне на изпълнението на споразумението, чрез оказване на натиск върху правителството на Мали и международната общност с цел CME да се наложи в различните механизми, установени със споразумението.
            Б.   Списък на лицата и образуванията, посочени в член 2, параграф 1